พณ. ยกเลิกประมูลข้าวล็อตแรก ไม่มีผู้ประมูลผ่านเกณฑ์
นายมนัส สร้อยพลอย อธิบดีกรมการค้าต่างประเทศ เปิดเผยว่า กรมการค้าต่างประเทศ กระทรวงพาณิชย์ ประกาศระบายข้าวในโครงการรับจำนำฤดูกาลผลิต 2554/2555 จำนวน 250000 ตัน โดยเปิดให้ผู้ประกอบการยื่นซองประมูลตั้งแต่วันที่ 19-21 มิ.ย.ที่ผ่านมา มีผู้ยื่นซองเพียง 10 ราย โดยสาเหตุที่ต้องยกเลิกการประมูลข้าว เนื่องจากผู้ยื่นซองเข้าประมูลไม่ผ่านเกณฑ์การพิจารณา โดยเสนอราคาต่ำกว่าที่กำหนดไว้ ซึ่งขณะนี้รายงานให้นายบุญทรง เตริยาภิรมย์ รัฐมนตรีว่าการกระทรวงพาณิชย์ รับทราบแล้ว ซึ่งหลังจากนี้จะกำหนดประมูลใหม่ โดยเปิดให้ยื่นซองเช่นเดิม แต่อาจปรับเปลี่ยนปริมาณข้าวที่จะระบาย จากกรอบที่มีการอนุมัติในหลักการที่ 600000 ตันด้านนายชูเกียรติ โอภาสวงศ์ นายกกิตติมศักดิ์ สมาคมผู้ส่งออกข้าวไทย ตั้งข้อสังเกตว่า ระยะเวลาในการเปิดประมูลกระชั้นชิดทำให้ผู้ประกอบการไม่สามารถตรวจสอบคุณภาพข้าวได้ได้ทัน รวมถึงไม่กำหนดวันเปิดซองทั้งนี้ หากต้องการให้เกิดความโปร่งใสควรให้ผู้ประกอบการไปดูข้าวในคลังล่วงหน้า 3 วัน ส่วนวันยื่นซองและเปิดซองควรเป็นวันเดียวกัน
 กระทรวงพาณิชย์ยกเลิกการประมูลข้าวเนื่องจากผู้ยื่นซองเข้าประมูลไม่ผ่านเกณฑ์การพิจารณา โดยเสนอราคาต่ำกว่าที่กำหนดไว้
ข้าว,ประมูล,ผู้ประมูล,ผ่านเกณฑ์,พณ.,ยกเลิก